**До**

**студентите на**

**на Правниот факултет „Јустинијан Први“ во Скопје**

**ИЗВЕСТУВАЊЕ**

**за спроведување на наставата**

Почитувани студенти,

Во врска со Одлуката на Владата на РСМ од 10 март 2020 година за запирање на одвивање на наставниот процес до 24 март 2020 година, а со цел превенција на ширење на корона вирусот – КОВИД 19, Ве известуваме за следното:

Почнувајќи од 16.3.2020 година сите облици на настава ќе се одвиваат по електронски пат сѐ до создавањето услови за непречено одвивање на наставата. Оттука, сите наставници за секоја работна недела (за прв и за втор циклус студии) ќе ви ги пратат темите, ќе ви посочат литература и евентуално ќе ви пратат презентации, достапни материјали во електронска форма, кратки упатства, прашања за испит и сл. За полесна комуникација сите информации и материјали ќе бидат објавени на веб на Факултетот или ќе ви бидат пратени на вашиот e-mail преку координаторите на групи.

Планираните посети на институции нема да се изведуваат сѐ до создавањето услови за нивно реализирање.

Наставниците ќе ви бидат достапни преку e-mail (адресите на сите наставници се достапни на веб на Факултетот) или евентуално преку други средствата за комуникација на далечина (Google Classroom, Viber, Skype, телефон и сл.)

За евентуално одвивање на наставата преку on-line предавања дополнително ќе бидете известени доколку се постави платформа од страна на УКИМ. На наставниците како алтернатива им е препорачана платформата ZOOM.US <https://zoom.us/>., како и евентуално споделување на снимени предавања, за што дополнително би биле известени од наставниците што би го користеле овој начин на спроведување настава.

Во врска со колоквиумската недела, доколку не се создадат услови за непречено изведување во периодот од 30 март до 3 април, секој наставник ќе ве извести дали ќе го одложи колоквиумот до создавање услови за спроведување или ќе го спроведе на начин што преку e-mail ќе ви даде задолженија да изработите есеј, семинарска работа и сл., а изработените есеи, семинарски работи, проектни задачи и сл. секој студент ќе биде должен да ги достави до наставникот преку e-mail. За полесна комуникација сите информации и материјали ќе бидат објавени на веб на Факултетот или ќе ви бидат пратени на вашиот e-mail преку координаторите на групи.

Дополнителната казнена сесија се одлага до создавање услови за нејзино спроведување за што дополнително ќе бидат известени наставниците и студентите.

Комуникацијата во врска со активностите на мастер студиите во поглед на подготовка и изработка на пријави за магистерски трудови, активности во текот на менторска фаза и сл., препорачуваме да се одвива по електронски пат.

Службата за студенстки прашања работи секој ден само за издавање на итни документи (потврди, уверенија и сл.).

Влезот на Факултетот е ограничен само на споредниот влез од страната на Ректоратот. На влез/ излез од Факултетот и Службата за студентски прашања се поставени средства за дезинфекција. Ве молиме, користете ги и при влез и при излез од Факултетот.

Доколку во меѓувреме добиеме поконкретни насоки од УКИМ, за истите веднаш ќе бидете известени.

Уште еднаш ве потсетуваме да ги почитувате мерките за превенција на Министерството за здравство.

Со почит,

Проф. д-р Горан Коевски, декан

**.**